Document ID: 31981D0662

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 28ης Ιουλίου 1981
περί τροποποιήσεως των αποφάσεων 80/790/ΕΟΚ, 80/799/ΕΟΚ, 80/800/ΕΟΚ, 80/801/ΕΟΚ, 80/804/ΕΟΚ και 80/805/ΕΟΚ περί των υγειονομικών συνθηκών και περί του κτηνιατρικού πιστοποιητικού κατά την εισαγωγή νωπών κρεάτων προελεύσεως Φινλανδίας, Σουηδίας, Νορβηγίας, Αυστραλίας, Καναδά και Νέας Ζηλανδίας αντίστοιχα
(81/662/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
την οδηγία του Συμβουλίου 72/462/ΕΟΚ της 12ης Δεκεμβρίου 1972 περί υγειονομικών προβλημάτων και υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 77/98/ΕΟΚ (2), και ιδίως το άρθρο 16,
Εκτιμώντας:
ότι οι αποφάσεις της Επιτροπής 80/790/ΕΟΚ, 80/799/ΕΟΚ, 80/800/ΕΟΚ, 80/801/ΕΟΚ, 80/804/ΕΟΚ και 80/805/ΕΟΚ της 25ης Ιουλίου 1980 περί των υγειονομικών συνθηκών και περί του κτηνιατρικού πιστοποιητικού κατά την εισαγωγή νωπών κρεάτων προελεύσεως Φινλανδίας, (3), Σουηδίας, (4), Νορβηγίας, (5), Αυστραλίας, (6), Καναδά (7) και Νέας Ζηλανδίας (8) αντίστοιχα, καθόρισαν τα υποδείγματα των υγειονομικών πιστοποιητικών που πρέπει να συνοδεύσουν τις αποστολές νωπών κρεάτων·
ότι, για να διευκολυνθεί η έκδοση του προαναφερθέντος πιστοποιητικού από τον επίσημο κτηνίατρο, είναι απαραίτητο να τροποποιηθεί η διατύπωση της υγειονομικής βεβαιώσεως που αφορά τη βρουκέλλωση των χοιροειδών, προβατοειδών και αιγοειδών, που έχει ήδη υιοθετηθεί για τις άλλες τρίτες χώρες·
ότι τα μέτρα που προβλέπονται στην παρούσα απόφαση είναι σύμφωνα μη τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα των αποφάσεων 80/790/ΕΟΚ, 80/799/ΕΟΚ, 80/800/ΕΟΚ, 80/801/ΕΟΚ, 80/804/ΕΟΚ και 80/805/ΕΟΚ τροποποιείται ως εξής:
Η δεύτερη και τρίτη περίπτωση της παραγράφου IV (υγειονομική βεβαίωση) αντικαθίσταται από το ακόλουθο κείμενο:
- εφ' οσον πρόκειται για νωπά κρέατα χοιροειδών, τα ζώα δεν προέρχονται από εκμεταλλεύσεις, στις οποίες έχει επιβληθεί απαγόρευση λόγω εκδηλώσεως βρουκελλώσεως των χοιροειδών κατά τη διάρκεια των προηγουμένων έξι εβδομάδων·
- εφ' οσον πρόκειται για νωπά κρέατα προβατοειδών ή αιγοειδών, τα ζώα δεν προέρχονται από εκμεταλλεύσεις, στις οποίες έχει υποβληθεί απαγόρευση λόγω εκδηλώσεως βρουκελλώσεως των βοοειδών ή αιγοειδών κατά τη διάρκεια των προηγουμένων έξι εβδομάδων.
Άρθρο 2
Η παρούσα απόφαση αρχίζει να ισχύει το αργότερο την 1η Ιανουαρίου 1982.
Άρθρο 3
Η παρούσα απόφαση απευθύνται στα Κράτη μέλη.
Έγινε στις Βρυξέλλες, στις 28 Ιουλίου 1981.

Labels: 17
5
0
3
6